OpenLLM-France/wikimedia huggingface dataset:
# Jokin Lasa

Jokin Lasa (Lazkao, Gipuzkoa, 1954) musikaria eta abeslaria.

## Ibilbidea

1973an Josu Irastortzarekin bikotea osatu zuen eta ohikoak izan ziren Jokin eta Josu 1970. hamarkadako kantaldietan. 1980 arte iraun zuen proiektuak eta diska bat ere grabatu zuten IZ diskoetxearekin, Nire herria bezala.
2006an bakarkako proiektu bati ekin zion Jokin Lasak. Peli Markiegi Debako idazlearen jaiotzaren mendeurrena zela-eta haren omenezko diskoa grabatu zuen, Zera (Hirusta, 2006). Kaki Arkarazo, Joserra Senperena, Miquel Saumell eta Inoren Ero Ni taldeko zenbait musikarirekin grabatu zituen Lasak disko horretarako sorturiko kantuak.
2013an disko berria argitaratu zuen, Zortziko txiki bat, berriz ere Kaki Arkarazo herrikidea alboan zuela. 2018an iritsi da bakarkako hirugarrena, Hamaika gezur.

## Diskoak
### Jokin eta Josu

* Nire herria bezala (IZ, 1977)

### Bakarka

* Zera (Hirusta, 2006)Zortziko txiki bat
* Zortziko txiki bat (autoekoizpena, 2013)
* Hamaika gezur (autoekoizpena, 2013)
* Datuak: Q58070738
# Jokin Etxabe

Jokin Etxabe Leturia (Bergara, 1994ko otsailaren 3a) gipuzkoar txirrindulari ohia da, 2017tik 2018ra profesionala izandakoa.

## Palmaresa

2016
* 2. Pentekostes Sarian
* 3. San Gregorio Sarian
* 3. Andra Mari Sari Nagusian
* 3. Oñati Sarian
* 6. Nafarroako Itzulian
2018
* 3. Indonesiako Itzulian

## Taldeak

* 2017: Aevolo
* 2018: Interpro Stradalli Cycling

## Kanpo estekak

* Jokin Etxabe - ProCyclingStats
* Datuak: Q30183256
# Jokin Gabilondo

Jokin Gabilondo Garmendia (Urretxu, Gipuzkoa, 1999ko apirilaren 9a-) euskal herritar futbolaria da. Eskuin atzelari moduan jokatzen du.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2017/18 | 2 | 0 | - | - | - | - | - | - | | | - | - | 2 | 0 |
| Berio | 3. | 2018/19 | 34 | 2 | - | - | - | - | - | - | | | - | - | 34 | 2 |
| Berio | 3. | 2019/20 | 10 | 1 | - | - | - | - | - | - | | | - | - | 10 | 1 |
| Berio | Denera | Denera | 46 | 3 | - | - | - | - | - | - | | | - | - | 46 | 3 |
| Sanse | 2.B | 2019/20 | 4 | 0 | - | - | - | - | - | - | | | - | - | 4 | 0 |
| Sanse | Denera | Denera | 4 | 0 | - | - | - | - | - | - | | | - | - | 4 | 0 |
| Arenas | 2.B | 2020/21 | 24 | 0 | - | - | - | - | - | - | | | - | - | 24 | 0 |
| Arenas | Denera | Denera | 24 | 0 | - | - | - | - | - | - | | | - | - | 24 | 0 |
| Berio | 2.F | 2021/22 | 9 | 1 | - | - | - | - | - | - | - | - | - | - | 9 | 1 |
| Berio | Denera | Denera | 9 | 1 | - | - | - | - | - | - | - | - | - | - | 9 | 1 |
| Sanse | 2. | 2021/22 | 16 | 0 | - | - | - | - | - | - | - | - | - | - | 16 | 0 |
| Sanse | 1.F | 2022/23 | 39 | 4 | - | - | - | - | - | - | - | - | - | - | 39 | 4 |
| Sanse | Denera | Denera | 55 | 4 | - | - | - | - | - | - | - | - | - | - | 55 | 4 |
| Málaga | 1.F | 2023/24 | 41 | 1 | 1 | 0 | - | - | - | - | - | - | - | - | 42 | 1 |
| Málaga | 2. | 2024/25 | - | - | - | - | - | - | - | - | - | - | - | - | - | - |
| Málaga | Denera | Denera | 41 | 1 | 1 | 0 | - | - | - | - | - | - | - | - | 42 | 1 |
| Ibilbide osoan | Ibilbide osoan | Ibilbide osoan | 140 | 5 | 1 | 0 | - | - | - | - | - | - | - | - | 141 | 5 |

## Kanpo estekak

* Datuak: Q108693214
# Jokin Lizeaga

Jokin Lizeaga Mitxelena (Gipuzkoa, Euskal Herria, 1979ko abuztuaren 15a). Korrikalari famatu hau hainbat alditan aukeratua izan da Euskal Herriko selekzioan korrika egiteko.Jokin ere Gorputz Hezkuntzan lizentziatua da eta gaur egun Gorputz Hezkuntzako irakaslea da.

## Lanbidea

Jokin Lizeaga txirrindularitza egiten hasi zen kirolari moduan, baina urte batzuk geroago bere ikasketetan gehiago zentratu zen.Unibertsitatean IVEF (Jarduera Fisikoaren eta Kirolaren Zientzietako Gradua) ikasi zuen. Ikasten amaitu zuenean lan egiten hasi zen entrenatzaile moduan. Momentu horretan korrika egitea gehiago gustatzen hasi zitzaion, orain arte. Urte batzuk pasata korrikalari nahiko ezaguna bihurtu zen. “Chaberton Marathon” lasterketa irabazteak eragin handia izan zuen bere bizimoduan 2009. urtean. 2010ean bere lehen alaba izan zuen eta horrek asko animatu zuen lasterketak egiten jarraitzeko.

## Istripua

2018ko apirilaren 7an, erorketa oso larri bat izan zuen. Jokinek “Los pastores de portuderako” lasterketa korrika egiten zuen bitartean, 27. kilometroan, 15 metroko zulo batera jausi zen. Bertan 3 ordu igaro zituen eta lehena zenez ez zen inor konturatu. 10 metro igo zituen baina ez zen nahikoa izan. Momentu horretan bertan hil egingo zela pentsatzen zuen eta azkenean beste korrikalari batek zulo barruan ikusi zuen eta arineketan bertatik atera zuen. Istripu horretan hainbat zauri izan zituen, 3 saihets apurtu zituen, sorbalda frakturatu zuen eta hainbat bihurkada izan zituen.
2021ean, istripua izan eta hiru urte geroago, berriro ere lasterketa batean parte hartu ahal izan zuen.

## Lasterketa Aipagarrienak

* Chaberton Marathon
* Zegama
* Arratzu Urdaibai
* Mello Saria
* Donostia-Hondarribi
* Urnietako Mendi Lasterketa
* Montan Trail Aspe
* Hellmouth
* Canfranc-Canfranc

## Erreferentziak

* ↑ (Gaztelaniaz) Jokin Lizeaga | Lorpen España. (Noiz kontsultatua: 2023-11-21).
* ↑ (Gaztelaniaz) Jokin Lizeaga | Lorpen España. (Noiz kontsultatua: 2023-11-21).
* ↑ «Jokin Lizeaga» mendifilmfestival.com (Noiz kontsultatua: 2023-11-21).
* ↑ (Gaztelaniaz) «Jokin Lizeaga, respeto.» Territorio Trail Media 2023-05-30 (Noiz kontsultatua: 2023-11-21).
* ↑ (Gaztelaniaz) «Jokin Lizeaga: “Cada día recuerdo el accidente, mis miedos han aumentado y me paralizan”» CMD Sport 2021-05-26 (Noiz kontsultatua: 2023-11-21).
* ↑ (Gaztelaniaz) «Una sima se traga a Jokin Lizeaga en el Trail Pastores de Portudera 2018: “Pensé que me quedaba allí”» Carreraspormontana.com 2018-04-09 (Noiz kontsultatua: 2023-11-21).
* ↑ (Gaztelaniaz) Rodríguez, Néstor. (2022-10-30). «“Tengo una degeneración ósea y no sé si acabaré en silla de ruedas, pero ahora correr es lo que me da ganas de vivir”» Noticias de Gipuzkoa (Noiz kontsultatua: 2023-11-21).
* ↑ (Gaztelaniaz) «La condena por el accidente de Jokin Lizeaga, un toque de atención para los organizadores» Carreraspormontana.com 2021-04-22 (Noiz kontsultatua: 2023-11-21).
* ↑ «Jokin Lizeaga: “jendearen maitasunak eta berotasunak edozein garaipenek baino gehiago ematen dit”» urnieta.eus 2021-05-06.

## Kanpo estekak

* Datuak: Q128108030
# Jacky Barberon

Jacky Barberon, (Étampes, 1948ko uztailaren 16a - ) Frantziako txirrindulari ohia da.

## Palmaresa

1981
* 8. Bizkaiko Biran

## Erreferentziak

* ↑ Jacky Barberon, emaitzak
# Jacob Brønnum Scavenius Estrup

Jacob Brønnum Scavenius Estrup (Sorø, 1825eko apirilaren 16a – Kongsdal, 1913ko abenduaren 24a) daniar politikaria izan zen. Danimarkako lehen ministroa izan zen 1875etik 1894ra.
Højre alderdiko kidea izan zen eta Christian Emil Frijsen gobernuan barne ministroa izan zen. Ordura arte Ingalaterrako partzuergo baten kontrolpean zeuden trenbideen kontrola hartu eta Esbjerg portua eraikitzea agindu zuen.
1875ean lehen ministro eta, aldi berean, Finantza ministro izendatu zuten. 1894 arte egon zen karguan, nahiz eta urteko aurrekontuak ez zituen askotan onartzen, nahiz eta 1884an parlamenturako hauteskundeak galdu.
1885ean hilketa saiakera bat jasan zuen, prentsaren eskubideak eta armak eramateko eskubidea murriztuz eta poliziaren botereak areagotuz.
* Datuak: Q1343877
* Multimedia: Jacob Brønnum Scavenius Estrup / Q1343877
# Jacob Burckhardt

Carl Jacob Christoph Burckhardt (Basilea, 1818ko maiatzaren 25a - ib., 1897ko abuztuaren 8a) suitzar arte eta kulturaren historialari bat izan zen. Kultura historiaren aintzindari nagusienetakoa izan zen, eta arte eta kulturaren alorreko historiografian eragin handia izan zuen.
Antzinako Grezia eta Erroma eta Pizkunde garaiko arte eta kulturaren historia ikertu zuen.
* Datuak: Q59945
* Multimedia: Jacob Burckhardt / Q59945
# Jacob's Ladder

Jacob's Ladder (euskaraz Jacoben Eskailera) 1990eko Adrian Lyne ingelese zinema zuzendariak zuzendutako beldur psikogikozko film bat da. Tim Robbins, Elizabeth Peña eta Danny Aiello aktoreek antzeztu zuten.
Maurice Jarre mussikagileak soinu banda konposatu zuen. Estreinatzeko unean ikusleen harrera epela izan arren, denboraren poderioz kultuzko filma bilakatu da.

## Argumentua

Oharra: Atal honek istorio osoa edo amaiera argitzen du.
1971, Vietnamgo Gerran zehar, estatubatuar soldadu talde bat birus arraro baten biktima izan eta haietako batzuk hil egingo dira.
1975, Jacob Singer (Tim Robbins) soldadu horietatik bizirik atera denetako bat da eta New York hirian Jezzie neskalagunarekin (Elizabeth Peña) batera bizi da, biak ere posta bulegoan lan egiten dute.
Jacob, Jake izenez ezagunagoa, Sarah (Patricia Kalember) emazte ohiarengandik dibortziatua eta bi semeen aita da. Jacok gizon atsekabetua da: bere hirugarren semearen heriotzaren ondorioz oraindik lur jota dago, gainera izaki desitxuratu batzuen ikrudipenei buruzko amesgaizto etengabeak ere badauzka, bai eta Vietnamgo Gerrako bizipenen inguruko oroimen latzak ere.
Bere ingurukoen onespen ezarekin etsitua dagoenez, bere burua amesgaizto eta irudimen guztiak berak sortuak direla konbentzitzen saiatuko da, baina orduan Vietnamen bere kidea izan zen Paulen (Pruitt Taylor Vince) bisita izango du, hark ere berak dituen irudimen, nahasmen mental eta sintoma berberak dituela aipatuko dio.

## Aktoreak

* Tim Robbins: Jacob "Irakaslea" Singer
* Elizabeth Peña: Jezebel "Jezzie" Pipkin
* Danny Aiello: Louis Denardo
* Matt Craven: Michael Newman
* Pruitt Taylor Vince: Paul
* Jason Alexander: Geary jauna , abokatua
* Patricia Kalember: Sarah
* Eriq La Salle: Frank
* Ving Rhames: George
* Brian Tarantina: Doug
* Anthony Alessandro: Rod
* Brent Hinkley: Jerry
* S. Epatha Merkerson: Elsa
* Kyle Gass: Tony
* Lewis Black: Jacoben medikua
* Perry Lang: Jacoben erasotzailea
* Macaulay Culkin (krediturik gabe) as Gabe Singer

## Kanpo estekak

* Jacob's Ladder filmaren iragarkia ikusgai. Youtube.com (Ingelesez)
* Jacob's Ladder filmaren IMDBko fitxa irakurgai (Ingelesez)
* Datuak: Q482626
# Jacob City (Florida)

Jacob City Floridako hiri bat da. Jackson konderrian kokatua dago. 2010ean 239 biztanle zituen, 8,3 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q522122
# Jacky Durand

Jacky Durand (Laval, 1967ko otsailaren 10a), Frantziako txirrindulari ohia da, profesionala 1990etik 2004ra. Frantziako Txapelduna bitan izan zen. Dudu ezizena zuen. Txirrindulari izan ostean Eurosport katean aritu zen.

## Palmaresa

1988
* Franko-Belgikar Zirkuituko etapa bat
1989
* Manche-Atlantique
1991
* Isberguesko Sari Nagusia
1992
* Flandriako Tourra
1993
* Frantziako errepideko txirrindularitza txapelketa
1994
* Frantziako errepideko txirrindularitza txapelketa
* Frantziako Tourreko etapa bat
* 3. Polynormanden
1995
* Frantziako Tourreko etapa bat
1998
* Paris–Tours
* 2. Poloniako Itzulian eta etapa bat
* 3. Limousingo Tourrean
1999
* Paris-Nizako etapa bat
2001
* Tro Bro Leon
2002
* Dauphiné Libéréko etapa bat

## Kanpo estekak

Jacky Durand - ProCyclingStats
* Datuak: Q710636
* Multimedia: Jacky Durand / Q710636
# Jacky Ickx

Jacques Bernard "Jacky" Ickx (Brusela, 1945eko urtarrilaren 1a) belgikar auto-gidari ohia da. Motoziklismoko gidari gisa hasi zuen karrera. Hiru aldiz izan zen moto-kroseko Belgikako txapeldun. 1964an, 2 Formulara pasatu zen (1967an, Europako txapeldun izan zen), eta, aldi berean, turismoen kategorian ere lehiatu zen (Belgikako txapeldun izan zen 1965ean). 1967an, 1 Formulako Ferrari taldean sartu zen, eta 1968an irabazi zuen lehenengo lasterketa: Frantziako Sari Nagusia. Hurrengo urtean, munduko txapeldunorde izan zen Brabham-Ford taldearekin. 1970ean, Ferrari taldera itzuli zen, eta berriz ere txapeldunorde gelditu zen. 1976an, Watkins Glennen izan zuen istripu larriaren ondorioz, 1 Formula utzi eta beste era bateko lehiaketetan parte hartzen hasi zen: sei aldiz izan zen txapeldun Le Manseko 24 Orduetan (1969, 1975, 1976, 1977, 1981 eta 1982), eta, Porsche 856 batekin, beste bi aldiz Munduko Iraupen Txapelketan (1982 eta 1983).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q173123
* Multimedia: Jacky Ickx / Q173123
# Jaclyn Narracott

Jaclyn Narracott (1990eko azaroaren 5 - ) Munduko Skeleton Kopako zirkuituan lehiatzen den Australiako skeleton-lasterkaria da. Nazioarteko skeleton-lehiaketa 2012an hasi zen, Australiako talde nazionalean sartu zenean; 2011n, Europako Kopako bi lasterketatan lehiatu zen Bobsleighen. Narracott Munduko Kopan lehiatu da, nazioarteko skeletoneko goi-mailan, 2014az geroztik; horren aurretik Europako eta Ipar Amerikako kopetan lehiatu zen. Bromley lera batean lehiatu da, eta Bath-en (Ingalaterra) bizi eta entrenatzen da, britainiar bobsleigh eta skeleton atletekin.
Narracott da skeletonean domina olinpiko bat irabazi duen Australiako lehen atleta, Beijingen 2022 Neguko Joko Olinpikoetan zilarrezko domina irabazi ondoren. Horrek ere Australiako lehen domina ekarri zuen Neguko Olinpiar Jokoetan lerazko edozein kiroletan.

## Erreferentziak

* ↑ Jaclyn NARRACOTT. International Bobsleigh and Skeleton Federation.
* ↑ Jackie Narracott. Australian Olympic Committee.
* ↑ «'I had nothing to lose': Narracott slides her way to silver in historic Winter Olympics moment» ABC News 2022-02-12.
* ↑ Dakin, Rebecca. (2022-02-12). «Jaclyn Narracott makes history with Australia's first Olympic sliding medal» myGC.com.au.

## Kanpo estekak

* Datuak: Q22236604
* Multimedia: Jaclyn Narracott / Q22236604
# Jaco Pastorius

John Francis Anthony Pastorius III, munduan Jaco Pastorius bezala ezaguna (Norristown, Pennsylvania, 1951ko abenduaren 1a - Fort Lauderdale, Florida, 1987ko irailaren 21a) estatubatuar baxu-jotzailea, konpositorea eta funk, jazz-fusio eta jazz moldatzailea izan zen. Historiako eragin handienetako baxu-jotzaileen artean kokaturik dago.

## Biografia

Bere aitak Jack Pastorius izenekoa, bateria jotzen zuen eta orkestra bateko abeslaria izan zen. Bere ama Stephanie Katherine Haapala Pastorius deitzen zen.
Eskolan bere lehen musika taldea sortu zuen John Caputo eta Dean Noel-ekin batera. Kiroletan gaitasun handia zeukan; futbolean, beisbolean eta saskibaloian batez ere.
Bere anaia txiki batek Mowgli izenarekin deitzen zion. Horrela deitzen zion ez zitzaiolako inoiz energia amaitzen. Hortik urte batzuetara bere musika enpresa sortu zuen eta Mowgli Music izena ipini zion.
Jacok bateria jotzen hasi zen baina bere eskumuturra mindu zuen eta ezin izan zuen bateria gehiago erabili. Diru kantitate txiki bat ordaindu zioten eta hori esker bere lehen kontrabaxua erosi zuen. Ez zen denbora luze igaro bere kontrabaxua apurtu zen arte. Orduan, diru asko ordaindu eta gero, baxu-elektriko bat erosi zuen.
Pixkanaka-pixkanaka baxua jotzen ikasi zuen Las Olas Brass Jazz taldeko bateriarekin laguntzaz, hortik gutxira Las Olas Brass taldeko baxu-jotzailea izatera pasatu zen .
Apurka apurka jazzeko munduan ezaguna izaten hasi zen eta denborarekin oso musikari famatu eta bikainekin jo egin zuen; adibidez Pat Metheny eta Herbie Hancock-ekin.
* Datuak: Q211136
* Multimedia: Jaco Pastorius / Q211136
# Juan Goienetxe Gaston

Juan Goienetxe Gaston (Arizkun, Baztan, 1656ko urriaren 12a - Madril, 1735eko apirilaren 12a) nafar administrari, idazkari eta negozio-gizona izan zen.

## Biografia

Oso gazte zela Madrilen jarri zen bizitzen, eta historiako ikasketak egin zituen han. Karlos II.a Espainiakoak diruzain izendatu zuen, eta beste kargu garrantzitsu batzuk eskaini zizkion ondoren. Karlos II.aren bigarren emaztearen eta Filipe V.aren emazteen diruzaina izan zen. Harreman haiei esker, merkataritza-operazio garrantzitsuak egin zituen Goienetxek.
La Gaceta de Madrid Espainiako lehen egunkaria sortu zuen 1697. urtean. Ontziola batzuen jabe zen garai hartan, eta zuhaitzak moztu eta zura kostaldera garraiatzeko bitarteko berriak egokitu zituen. Eragin oso handia izan zuen Nafarroako Erresumak Filipe Anjoukoari Ondorengotza Gerran laguntzea erabakitzeko orduan. Horrezaz gainera, herri berri bat sortu zuen, Madrildik 50 kilometrora, Jose de Churriguera arkitektoaren zuzendaritzapean (1709-1713), eta Nuevo Baztán izena eman zion. Beira tratatzeko lantegi moderno bat eraiki zuen bertan eta ehunak, larruak, papera eta likoreak landu eta ontzeko olak sortu zituen han eta hemen.
Literaturazalea zen, eta idazle batzuk babesteaz gainera, Antonio de Solís Indietako kronikariaren biografia bat (1692) eta bere sorterriari opaturiko Executoria de la nobleza, antigüedad y blasones del Valle del Baztan, que dedica a sus hijos y originarios Juan de Goyeneche obra (1685) idatzi zituen. XVII. mendean Frantziako borboitarren gortean mugitu ziren ministroen jarraitzailea izan zen Espainiako gortean, Austriako Etxea amaitu eta Borboikoa erregetzan hasi zen garai hartan.

## Ikus, gainera

* Nuevo Baztán
* Goienetxe jauregia (Madril)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3187828
* Multimedia: Juan de Goyeneche Gaston / Q3187828
# Juan Gordexola

Juan Gordexola Palacio (1540?-1622) politikari gordexolatarra izan zen, Lope Sánchezen leinukoa.
Tenerifera (Espainia) joan zen eta bertan Medina-Sidoniako Dukearen administratzailea izan zen, irlako erregidorea izatera ere iritsiz. Bi komentu sortu zituen uharte kanariar hartan mojentzat.
1976ko urriaren 25ean omenaldia egin zioten Tenerifen.

## Ikus, gainera

* Aiarako Jaurerria

## Kanpo loturak

* (Gaztelaniaz)Aipamena Gordexolako udal webgunean
# Juan Gorostiaga

Juan Gorostiaga Bilbao (Deustua, 1905eko martxoaren 30a - 1988ko ekainaren 7a) bizkaitar idazlea izan zen.
Espainiako Comillasen eta Erroman egin zituen teologia- eta filosofia-ikasketak. Euskaltzaina eta Parisko Hizkuntza Elkarteko kidea. Obra nagusiak: Epica y Lírica vizcaína antigua (1952, Bizkaiko antzinako epika eta lirika), Historia del Guecho antiguo (1952, Lehengo Getxoko historia), Antología de Literatura popular vasca (1955, Euskal herri literaturaren antologia). Argitaratu gabe utzi ditu Orígenes de la Lengua Vasca (Euskararen jatorria), Diccionario etimológico vasco (Euskal hiztegi etimologikoa) eta Los orígenes cristianos del País Vasco (Euskal Herriko kristautasunaren hastapenak) obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Juan Gorostiaga Bilbao
* Datuak: Q3187662
# Juan Goienetxe Agerrebere

Juan Crisostomo Goienetxe Agerrebere (Irurita, Baztan, 1741eko urtarrilaren 26a - Arequipa, Peru, 1813ko otsailaren 27a) nafar militar, politikari eta merkataria izan zen.

## Bizitza

Juan Crisostomo Goienetxe Iruritako Indakoetxean jaio zen, Baztanen, 1741eko urtarrilaren 26an. Pedro Goienetxe Grajitena eta Maria Bautista Agerrebere Iturralde izan zituen gurasoak. Iruritako Indakoetxea, Goienetxea, Grajitena, Iturregia eta Agerreberea, Anizko Arraioz eta Maritorena eta Zigaurreko Iturraldea etxeetako oinordekoa zen.
1768an, 27 urte zituela, Peruko Erregeorderriko Callaoko portura iritsi zen. Amat erregeordearekin harremanetan jarri ostean, Arequipara igorri zuten, Milizia Diziplinatuen sarjentu nagusi kargua zuela. Horretaz gainera, meatze eta nekazaritza lurren ustiapenari esker, aberastasun handia lortu zuen.
1772an, Maria Josefa de Barreda y Benavidesekin, alegia, Nicolas de Barreda y Obando, Arequipako lurjabe handienetako baten alabarekin, ezkondu zen. Bost seme-alaba izan zituzten:
* Pedro Mariano (1772-1844), Limako Errege Entzutegiko epailea izan zena.
* José Manuel (1776-1846), Errege Armadako lotinant jenerala eta Guaquiko lehen kondea.
* José Sebastián (1784-1872), Limako artzapezpikua.
* Juan Mariano (1788-1870), merkataria.
* María Presentación.
Goienetxe merkataritzan ere aritu zen; batetik, Europako manufaktura produktuak inportatzen zituen eta, bestetik, eskualdeko pattar saltzaile handiena izan zen. Horretaz landa, esklabu-tratuan ere jardun zuen. Irabazien zati bat Penintsulan inbertitu zuen. 1786an Arequipako alkatea izan zen, eta epailea geroago.
Jarduera militarrari dagokionez, Tupac Amaru II.aren matxinadaren (1780-1782) aurkako errepresioan esku hartu zuen. 1788an, Granadarien kapitain izendatu zuten, eta 1796an sarjentu nagusi. Arequipan hil zen, 1813ko otsailaren 27an.

## Erreferentziak

* 1 2 Goyeneche y Aguerrevere, Juan Crisóstomo de. Auñamendi Entziklopedia [on line], 2023, aunamendi.eusko-ikaskuntza.eus (Noiz kontsultatua: 2023-12-19).
* 1 2 3 4 Malamud, Carlos D.. La consolidación de una familia de la oligarquía Arequipeña: los Goyeneche. revistas.ucm.es (Noiz kontsultatua: 2023-12-19).

## Kanpo estekak

* Arequipako goienetxetarrak, baztangohaizegoa.wordpress.com
* Datuak: Q3187830
# Juan Gorospe

Juan Gorospe Bernaola (Bilbo, Bizkaia, 1931ko uztailaren 10a - Gasteiz, Araba. 2009ko uztailaren 26a) bizkaitar futbolaria eta Alaveseko entrenatzaile eta lehendakaria izan zen.

## Kirol ibilbidea
### Jokalari

* Larramendi (1949-1950)
* Arenas (1950-1952)
* Alaves (1952-1959)
* Vitoria (1959-1960)
* Alaves (1960-1964)

### Entrenatzaile

* Alaves (1964-1965)

## Kanpo estekak

* Datuak: Q16584692
# Juan González Arintero

Juan González Arintero, (Valdelugueros Leon, 1860ko ekainaren 24a – Salamanca, 1928ko otsailaren 2a) domingotarra, teologoa eta zientzia gizona izan zen.
Aita domingotarra, Zientzia-ikasketak burutu zituen eta irakasle izan zen Bergarako Seminarioan (1886-1892). Naturalista, apologista, teologoa, ospe handiko eklesiologoa, eta XX. mende hasieran, Europako mistiko handienetarikoa. Zientzia eta fedea bateragarriak direla frogatu nahirik, Errege Mintegian Goi Mailako Ikasketa Zientifiko eta Apologetikoen Zentro bat proiektatu zuen, eta Zoologiako kabinetea ere aberastu zuen. Onartu egin zuen eboluzioa, hainbat xehetasunekin bazen ere. Bere pentsamolde bilakatzailea Eklesiologian eta Mistikan aplikatu zuen. Berak ukatu bazuen ere, modernista izatea leporatu zioten; hau da, Elizaren doktrinak Zientzia modernoaren printzipioetara egokitu beharra defendatzea.

## Erreferentziak

* ↑ «Juan González ARINTERO (1860-1928) | Laboratorium Bergara Zientzia Museoa» www.laboratorium.eus (Noiz kontsultatua: 2022-11-03).

## Kanpo estekak

* Datuak: Q1710492
# Juan Goikoetxea Maiza

Juan Goikoetxea Maiza, izengoitiz Basarteko apaiza, Ibon Zerain'go eta Iru-Garate (Zerain, Gipuzkoa, 1913ko maiatzaren 8a - ?, 1983), gipuzkoar idazlea eta euskaltzaina izan zen.

## Biografia

Jesusen Lagundiko elizgizona zen. Belgikan eta Burgosen egin zituen ikasketak. Aldizkari askotan idatzi ditu artikuluak, besteak beste: Luberri, Gure mutilak, Jesus´en Biotzaren Deya, Euzko Gogoa, Egan, Euskera, Zeruko Argia eta Elkartasuna.
1968. urtean Gamiz, Arabar euskal olerkaria izeneko lana argitaratu zuen Egan aldizkarian Juan Bautista Gamiz arabar idazleari buruz. Orobat, Werner Watsonen historia itzuli du euskarara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3187661